OZNÁMENIE KOMISIE RADE Finančné informácie o európskych rozvojových fondoch /* KOM/2011/0334 v konečnom znení */





OZNÁMENIE KOMISIE RADE Finančné informácie o európskych rozvojových fondoch Predhovor V súlade s článkom 7 ods. 3 vnútornej dohody[1] a článkom 57 ods. 3 a 4 nariadenia o rozpočtových pravidlách 10. ERF[2], Komisia uvádza v tomto dokumente odhady záväzkov, platieb a príspevkov na rozpočtové roky 2011 a 2012 so zreteľom na prognózy Európskej investičnej banky (EIB) o investičných nástrojoch. V tomto dokumente sa stanovuje finančná realizácia ERF (ôsmeho a desiateho) na rok 2010 a prognóza jeho realizácie v rokoch 2011 a 2013. Pokiaľ ide o financovanie ERF, členské štáty vyplácajú príspevky na nástroje 9. a 10. ERF, ktoré spravuje EIB (investičný nástroj a bonifikácia úrokov), priamo Európskej investičnej banke. Príspevky na všetky ostatné nástroje vrátane starých nástrojov, ktoré spravuje EIB (rizikový kapitál a bonifikácia úrokov), sa vyplácajú Komisii. ÚVOD Komisia a EIB aktualizovali svoje prognózy záväzkov a platieb pre jednotlivé krajiny AKT[3] a ZKÚ[4] na rozpočtové roky 2011 a 2012. Osobitná pozornosť sa venovala odhadu platieb, pričom sa sledoval dvojaký cieľ: na jednej strane pomáhať členským štátom vyčleniť v štátnych rozpočtoch čo najpresnejšie sumy a na druhej strane zabezpečiť, aby mal ERF k dispozícii dostatočný objem finančných prostriedkov a vyhol sa problémom súvisiacich s nedostatkom likvidity. V súlade s článkom 7 vnútornej dohody o 10. ERF[5] a článkom 57 ods. 5 nariadenia o rozpočtových pravidlách[6] budú odhady preskúmané v oznámení z októbra 2011. Nasledujúci graf poskytuje celkový obraz o vývoji záväzkov a platieb, ktoré sa realizovali v minulosti a ktoré sa očakávajú v rokoch 2011 – 2013 (Komisia a EIB). Graf jasne ukazuje, že od roku 2009 majú záväzky a platby stúpajúci charakter vďaka urýchleniu realizácie pomoci. Podľa prognóz z roku 2008 sa rozdiel medzi záväzkami a platbami v roku 2009 a 2010 zmenšil, čím sa potvrdil vývoj smerom k vzájomnému približovaniu úrovne platieb a záväzkov. Hrubá výška záväzkov a platieb pre EK a EIB spolu: vývoj v rokoch 1997 – 2013[7] [pic] 1. STAV REALIZÁCIE EURÓPSKYCH ROZVOJOVÝCH FONDOV K 31. DECEMBRU 2010 (ZÁVÄZKY, PLATBY A FINANčNÁ SITUÁCIA) V prílohách 1, 2 a 3 sú uvedené skutočné záväzky, platby a finančná situácia zaznamenané v roku 2010, ich porovnanie s prognózami z októbra 2010[8] a prognózy na roky 2011 a 2012. Na konci roku 2010 bolo viazaných 50 % 10. ERF, čo je sľubný vývoj vzhľadom na cieľ zaviazať do roku 2013 10. ERF. Platby do ERF za rok 2010 sú doposiaľ jedny z najvyšších a potvrdzujú všeobecný pozitívny vývoj v tejto oblasti. 2. Finančné prognózy n a roky 2011 – 2013 [9] ÚDAJE UVEDENÉ V TEJTO TABUľKE SÚ AKTUALIZOVANÉ PODľA NAJNOVšÍCH PROGNÓZ. [pic] 3. Odhady finančného plnenia na roky 2011 a 2012 Nové odhady sú uvedené v prílohách 1 až 3. Výšku príspevkov členských štátov do ERF za rok 2011 [10] stanovila Rada v októbri 2010 na 3 690 mil. EUR v prípade Komisie a 210 mil. EUR v prípade EIB. Nové prognózy na rok 2011 potvrdzujú, že potreba peňažných prostriedkov v prípade EIB je skutočne 210 mil. EUR, a naopak v prípade Komisie je táto suma 3 100 mil. EUR, čo je menej než suma odhadovaná v októbri 2010. Strop finančných príspevkov členských štátov za rok 2012 je stanovený na 3 800 mil. EUR v prípade Komisie a 280 mil. EUR v prípade EIB[11]. Je potrebné zdôrazniť, že tieto čísla sú iba predbežný odhad, ku ktorému treba pristupovať opatrne. Komisia a EIB predložia nové presnejšie odhady na jeseň. Tieto odhady budú uvedené v októbrovom oznámení. [pic] [pic] [pic] Annex 4. Príspevky jednotlivých členských štátov do ERF na rok 2011 (EUR) [pic] [1] Vnútorná dohoda medzi zástupcami vlád členských štátov, ktorí sa zišli na zasadnutí Rady, o financovaní pomoci Spoločenstva na základe viacročného finančného rámca na obdobie rokov 2008 – 2013 v súlade s Dohodou o partnerstve AKT-ES, a o poskytnutí finančnej pomoci zámorským krajinám a územiam, na ktoré sa vzťahuje časť štyri Zmluvy o ES (Ú. v. EÚ L 247, 9.9.2006, s. 32). [2] Nariadenie Rady (ES) č. 215/2008 z 18. februára 2008 o rozpočtových pravidlách, ktoré sa vzťahujú na 10. Európsky rozvojový fond. [3] Africké, karibské a tichomorské štáty. [4] Zámorské krajiny a územia. [5] Ú. v. EÚ L 247, 9.9.2006, s. 32. [6] Nariadenie Rady (ES) č. 215/2008 z 18. februára 2008 o rozpočtových pravidlách, ktoré sa vzťahujú na 10. Európsky rozvojový fond [7] V rokoch 2011 – 2013 ide o predpovedané sumy [8] KOM(2010) 512 v konečnom znení, 11.10.2010. [9] Finančný rámec na obdobie po roku 2013 ešte nebol schválený a očakáva sa, že bude mať podstatný dopad na číselné údaje, preto radšej neuvádzame žiadne prognózy o záväzkoch, platbách a príspevkoch na roky 2014 a 2015 v prípade Komisie ani v prípade EIB. [10] Rozhodnutie Rady z 5. novembra 2010, dokument č. 15831/10. [11] Rozhodnutie Rady z 29. novembra 2010 o maximálnych finančných príspevkoch, ktoré majú členské štáty uhradiť na financovanie Európskeho rozvojového fondu v roku v roku 2012 – dok. č. 16971/10.